Aktualizácia 28.2.2014 – nakoniec územný plán Bratislavy bude riešiť aj Ostredky. Viac tu: https://www.ostredky.sk/ostredky-v-programe-zasadnutia-mestskeho-zastupitelstva/
Dnes sa koná zasadnutie mestkého zastupiteľstva s programom uvedeným na ich stránke. http://www.bratislava.sk/vismo/dokumenty2.asp?id_org=700000&id=11040261&p1=11050082
Bohužiaľ sa do programu nedostalo na prerokovanie náš problém, čo je v rozpore so sľubmi z decembra – http://www.teraz.sk/regiony/ostredky-zastavka-peticia-ftacnik/67833-clanok.html. Pravdou však je že už sme sa v januári zúčastnili rokovania komisie územného plánovania.
Dnes sa nám dostal do rúk list s odpoveďou pána prímátora M. Ftáčnika, v ktorom odôvodňuje svoje rozhodnutie s tým že územný plán sa nezaoberá regulovaním parciel v mierke 1:500 resp. 1:1000. Tu si môžete prečítať viac: odpoved primatora_Ostredky
V územnom pláne mesta Bratislavy je však veľa území, ktoré sú podobnej veľkosti alebo menšie a sú zastabilizované ako parky. Tak prečo sa pán primátor vyhýba riešiť práve náš park ?
Pre porovnanie prikladám obrázok územného plánu, kde sú zelenou vyznačené parky. Náš park, o ktorom malo rokovať zastupiteľstvo je na obrázku červenou farbou. Názor si urobte sami:
Dnes sa pojdeme priamo opýtať pána primátora na mestské zastupiteľstvo na jeho názor a dúfame že nás vypočuje.